PANEVĖŽIO LOPŠELIO-DARŽELIO „PURIENA“


2022 METŲ VEIKLOS PLANO ĮGYVENDINIMO ATASKAITA


     Panevėžio lopšelis–darželis „Puriena (toliau mokykla)  2022 m. veiklą vykdė vadovaudamasis 2020-2022 metų strateginiu planu ir nuosekliai bei kokybiškai įgyvendino ikimokyklinio, priešmokyklinio ugdymo programas
      2022 m. veiklos plano įgyvendinimui išsikeltas strateginis tikslas: Kurti saugią, higienos normas ir šiuolaikišką  ugdymo(si) sampratą atitinkančią aplinką.
 Tikslui pasiekti numatyti uždaviniai: 
  1. Užtikrinti ugdymo integralumą – ugdymas vyksta išnaudojant įvairias galimybes ir  už įstaigos ribų.
  2. Nuolatinis profesinis tobulėjimas, kuriant savivaldos, socialinės partnerystės ir vadovų lyderystės darną.
  3. Kurti saugią, sveiką bei modernią darbo aplinką, užtikrinančią palankias ugdymo(si) sąlygas.
2022 m. mokykloje ugdėsi 206 ugdytiniai. Mokykloje dirbo 49 darbuotojai (viso etatų 49,97  iš jų 26,22 pedagoginių pareigybių ir 23,75 etato nepedagoginių pareigybių). 
Įgyvendinant pirmą uždavinį: užtikrinant ugdymo integralumą ugdymas vyko išnaudojant įvairias galimybes už įstaigos ribų. Bibliotekoje „Žalioji Pelėda“  15 edukacinių veiklų, kuriose dalyvavo virš 150 vaikų, RoboLabas  erdvėse. Nuolatinės išvykos į sraigių ūkį, „Duonelės kepimą“, Panevėžio lėlių vežimo teatrą praturtino vaikų pažinimą. 
       Įgyvendinant antrąjį uždavinį: Nuolatinis profesinis tobulėjimas, kuriant savivaldos, socialinės partnerystės ir vadovų lyderystės darną. Mokyklos vadovai ir mokytojai kvalifikaciniuose renginiuose gilino dalykines žinias, skaitė pranešimus miesto ir respublikos konferencijose, reprezentuodami mokyklos patirtis ir pasiekimus.  Direktorė inicijavo metodinę dieną „Išorinio vertinimo iššūkiai“, kurios metu Panevėžio lopšelio-darželio „Aušra“ komanda pasidalino žiniomis. Bendradarbiavimo veikloje įgytos žinios, gebėjimai, jų veiksmingumas analizuoti mokyklos mokytojų metodiniuose pasitarimuose, gerosios patirtys taikytos ugdymo procese.
 Parengta ir patvirtinta STREAM programa. Mokykloje visi mokytojai aktyviai organizavo grupėse STEAM veiklas ir rengė šių veiklų pristatymus kolegėms. Mokytojai kartu su vaikais dalyvavo  35 STEAM  respublikiniuose projektuose. Logopedės organizavo respublikinį ikimokyklinio ir priešmokyklinio ugdymo įstaigų kūrybinį projektą „Emociukų nuotykiai“. Mokytojai aktyviai kūrė ir respublikos mokytojams pristatė autorines skaitmenines metodines priemones ( 7 priemones) 
( paskelbta virtualioje aplinkoje https://www.emokykla.lt/bendrasis/skaitmeninines-mokymo-priemones/priemones/priemone/319
Mokytojai produktyviai išnaudojo narystę www.pedagogas.lt išklausė  kursus ir seminarus vidutiniškai (50 val. kiekvienas)
Mokyklos komanda išklausė mokymus „Kaip kūrybiškai ir kokybiškai įgyvendinti atnaujintą priešmokyklinio ugdymo programą“ bei pasidalijo naujovėmis su bendruomene.  Inicijuoti tėvelių susirinkimai, kurių metų pasidalinta aktualijomis apie atnaujintą ugdymo turinį. Parengtas ir direktoriaus patvirtintas ugdymo turinio atnaujinimo planas.
       Įgyvendinant trečią uždavinį: Kurti saugią, sveiką bei modernią darbo aplinką, užtikrinančią palankias ugdymo(si) sąlygas. Ypatingą dėmesį skyrėme emocinės sveikatos gerinimui vaikams ir mokytojams suorganizavome užsiėmimus, kuriuose dalyvavo psichologė ir terapinis gyvūnas- šuo Toru ( mokymuose dalyvavo 140 vaikų ir 30 darbuotojų) Bendradarbiaujant su Panevėžio bendruomeniniais šeimos namais  30 darbuotojų turėjo galimybę dalyvauti edukaciniuose užsiėmimuose su psichologu, kurių metu mokėsi valdyti savo emocijas.
Inicijavau žaidimams skirtų kūrybinių erdvių atnaujinimą lauko teritorijoje. Suremontuotos dviejų grupių miegamųjų patalpos. Nupirktas dar vienas SMART ekranas. Erdvės ir aplinka įstaigoje  atitinka vaikų amžių, galimybes, poreikius, garantuoja fizinį saugumą, sveiką augimą.  Panevėžio miesto organizuotame 2022 m. „Gražiausios aplinkos“ konkurse Panevėžio lopšelis-darželis „Puriena“ tapo laimėtoju ir apdovanotas padėkos raštu, bei piniginiu prizu.
 Mokytojai sistemingai gilino žinias sveikatinimo tema lankydami mokymus.
Ugdančioji veikla vyko kiemo erdvėse.  Vaikai aktyviai sportavo, tyrinėjo, kūrė. 
   Respublikinėje ikimokyklinių įstaigų darbuotojų asociacijos „Sveikatos želmenėliai“ veikloje dalyvavo 18 mokytojų. 
Savo patirtį mokytojai skleidė respublikiniuose renginiuose, svetainėse www.svzelmeneliai.lt,  www.smlp.lt
Ugdytiniai dalyvavo respublikiniuose kūrybinių darbų konkursuose.  
Mokykloje įgyvendinamos „Vaisiai vaikams“ ir „Pienas vaikams“  nemokamos programos. septyniems  ugdytiniams buvo organizuojamas pritaikytas maitinimas.                                                                                                      
Svarbiausi pasiekimai, kurie turėjo ikimokyklinio ugdymo mokyklai pridedamąją vertę:  Sėkmingai įgyvendintas Panevėžio miesto savivaldybės dalinai finansuotas vaikų ir jaunimo meninio ugdymo projektas  „Gamtos spalvos“. 
Mokyklos išlaikymui skirtos lėšos naudotos racionaliai, sprendimai derinti su mokyklos savivaldos institucijomis. Mokyklos patikėjimo teise valdomas turtas naudotas ir juo disponuota, vadovaujantis įstatymais ir Panevėžio miesto savivaldybės tarybos nustatyta tvarka. 
Skirtos biudžetinės lėšos buvo tikslingai panaudotos įstaigos materialinei bazei gerinti: grupių remontui, vaikų baldų atnaujinimui, ugdančiosios aplinkos turtinimui.                                                                                              


